CONVOCATÒRIA PROCÉS SELECTIU DE PROMOCIÓ INTERNA PER A L'ACCÉS AL GRUP PROFESSIONAL C DE LA UNIVERSITAT D'ALACANTREFERÈNCIA: PIL-01/09 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1142)
  + [Valencià](/va/acuerdo/1142)






Selector de idioma

Leer

* [Español](/es/acuerdo/1142)
* [Valencià](/va/acuerdo/1142)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PROCÉS SELECTIU DE PROMOCIÓ INTERNA PER A L'ACCÉS AL GRUP PROFESSIONAL C DE LA UNIVERSITAT D'ALACANTREFERÈNCIA: PIL-01/09[Butlletí Oficial Universitat d'Alacant](/ca/Publicacion)
===============================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PROCÉS SELECTIU DE PROMOCIÓ INTERNA PER A L'ACCÉS AL GRUP PROFESSIONAL C DE LA UNIVERSITAT D'ALACANTREFERÈNCIA: PIL-01/09

Data d'aprovació
:   04/05/2009

Data de publicació
:   11/05/2009

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1142.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1142)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1142)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA  PROCÉS SELECTIU DE PROMOCIÓ INTERNA PER A L'ACCÉS AL GRUP PROFESSIONAL C DE LA UNIVERSITAT D'ALACANTREFERÈNCIA: PIL-01/09&url=https://www.boua.ua.es/va/acuerdo/1142)

**Títol:** CONVOCATÒRIA PROCÉS SELECTIU DE PROMOCIÓ INTERNA PER A L'ACCÉS AL GRUP PROFESSIONAL C DE LA UNIVERSITAT D'ALACANTREFERÈNCIA: PIL-01/09

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dilluns, 4 de maig de 2009

RESOLUCIÓ DE 4 DE MAIG DE 5917 TN LA UNIVERSITAT D’ALACANT, PER LA QUAL ES CONVOCA PROCÉS SELECTIU DE PROMOCIÓ INTERNA PER A L’ACCÉS AL GRUP PROFESSIONAL C D’AQUESTA UNIVERSITAT  
 REFERÈNCIA: PIL-01/09  
    
    
 D’acord amb el que disposa el II Conveni Col·lectiu de personal laboral de les universitats públiques de la Comunitat Valenciana, l’article 37del Decret 33/99 del Govern valencià pel qual s’aprova el Reglament de Selecció, Provisió de llocs de treball i carrera administrativa del personal comprès en l’àmbit d’aplicació de La Llei de la funció pública valenciana, i la disposició addicional vuitena del text refós de la Llei de funció pública valenciana,  
    
             aquesta Universitat, fent ús de les competències que li atribueixen l’article 20 de la Llei Orgànica 6/2001, d’universitats, en relació amb l’article 2.2 e) d’aquesta, i l’Estatut d’aquesta Universitat, acorda convocar un curs selectiu de promoció interna per a l’accés al grup professional C d’aquesta Universitat, segons aquestes  
    
 BASES    
 REQUISITS DELS ASPIRANTS  
 1.1. Per a ser admesos a la realització del procés selectiu, a més dels requisits ja acreditats, caldrà reunir els següents:  
 1.1.1. Haver prestat serveis efectius, durant almenys dos anys, com a personal fix del grup professional D i pertànyer a aquest actualment, en actiu o situació equivalent.   
 1.1.2. Ser titular de lloc de treball catalogat com a D/C en aquesta Universitat.  
 1.1.3. Tenir el títol de Batxillerat, Tècnic o equivalent.  
 1.2. Els requisits a què es refereix l’apartat anterior hauran de complir-se el dia de finalització del termini de presentació de sol·licituds i mantenir-los fins al moment de la presa de possessió en la plaça.  
    
 PROCEDIMENT DE SELECCIÓ  
 El procediment de selecció dels aspirants serà el d’oposició, que estarà formada pels exercicis següents:   
 2.1. Primer exercici. De caràcter obligatori i eliminatori, consistirà en un qüestionari amb quatre respostes alternatives en cada pregunta de les quals només una serà la correcta, en què es contestaran preguntes relacionades amb la totalitat del temari de l’annex I.  
 Es valorarà de 0 a 10 punts. Per a superar aquest exercici, serà necessari arribar a la puntuació que determine el tribunal i que serà com a mínim de 5 punts.  
 2.2. Segon exercici. De caràcter obligatori i eliminatori, consistirà en la resolució d’un supòsit de caràcter pràctic relacionat amb la part II del temari i que podrà fer-se per escrit o amb l’instrumental que el tribunal decidisca, proporcionant el material, mitjans i instruccions que considere adequats per a dur a terme aquesta prova.   
 Es valorarà de 0 a 10 punts. Per a superar aquest exercici, serà necessari arribar a la puntuació que determine el tribunal i que serà com a mínim de 5 punts.  
 Després de la realització de cada un dels exercicis, el tribunal farà pública en el tauler d’anuncis de l’edifici de Rectorat i Serveis Generals i en la pàgina web de la Universitat la llista d’aspirants aprovats.  
 Una vegada resoltes les possibles al·legacions el tribunal dictarà una resolució en que fixarà la relació definitiva d’aspirants que han superat el procés selectiu, que seran proposats al rector perquè en el termini d’un mes signen el contracte corresponent.  
    
  SOL·LICITUDS  
 3.1. Els qui vulguen prendre part en aquestes proves selectives hauran de fer-ho constar en la instància que estarà disponible en la següent adreça de la pàgina web del Servei de Selecció i Formació: http://www.ua.es/va/servicios/syf/selecfor/impresos.html i en l’oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig).  
 3.2. Les sol·licituds hauran d’estar dirigides al Servei de Selecció i Formació de la Universitat d’Alacant. El termini de presentació de les sol·licituds serà de 20 dies hàbils, comptados a partir de l’endemà de la publicació d’aquesta convocatòria en el BOUA. Es presentaran a l’oficina principal del Registre General de la Universitat (edifici de Rectorat i Serveis Generals del campus de Sant Vicent del Raspeig) o a les oficines auxiliars, situades a les secretaries de centre i a la Seu d’Alacant. Les sol·licituds podran ser presentades de les maneres que estableix l’article 38.4 de la Llei 30/1992, de 26 de novembre.  
 El Servei de Selecció i Formació sol·licitarà al Servei de Gestió de Personal un certificat que acredite que els aspirants compleixen els requisits que exigeixen les bases 1.1.1. i 1.1.2.  
 3.3. Els aspirants hauran d’indicar en el quadre de la sol·licitud destinat a “Cos/escala o categoria”: Accés grup C, i en “Referència”: PIL-01/09.  
 3.4. Els aspirants hauran de fer constar si volen fer els exercicis que s’estableixen en la base 2 en qualsevol de les dues llengües oficials, valencià o castellà, en el quadre A) de l’epígraf “Dades que cal consignar segons les bases de la convocatòria”, de la sol·licitud.  
    
 ADMISSIÓ DELS ASPIRANTS  
 4.1. En acabar el termini de presentació d’instàncies, el gerent dictarà una resolució que contindrà la relació provisional d’admesos i exclosos en el curs selectiu. Necessàriament, en aquesta relació s’hauran de fer constar els cognoms, nom i DNI de tots els aspirants i l’escala a què s’opta.  
 4.2. Els aspirants exclosos podran solucionar els defectes que n’hagen motivat l’exclusió o fer les al·legacions que consideren oportunes, en el termini de 10 dies hàbils, comptadors a partir de l’endemà de la publicació de la llista provisional d’admesos i exclosos, d’acord amb el que estableix el Decret 33/1999.  
 4.3. Quan acabe el termini i hagen estat resolts els defectes si pertoca, i vistes les al·legacions que corresponguen, es dictarà una resolució que contindrà la relació definitiva d’admesos i exclosos.  
 4.4. Si no hi ha cap aspirant exclòs en la relació indicada en la base 4.1, es considerarà definitiva.  
    
 5. TRIBUNAL  
 5.1. Els membres del tribunal i els seus assessors, se subjectaran en règim i funcionament al que estableix l’article 22 i següents de la Llei 30/1992 de règim jurídic de les administracions públiques i de procediment administratiu comú, a les causes generals d’abstenció i recusació contingudes en l’esmentada Llei i al que preveu l’article 13.4 del vigent text refós de la Llei de la funció pública valenciana.  
 5.2. Abans de la iniciació de les proves selectives, si escau, es publicarà una resolució amb el nomenament de nous membres del tribunal en substitució dels que n’hagueren perdut la condició.  
 5.3. Amb la prèvia convocatòria del president, es constituirà el tribunal, amb l’assistència del president i el secretari i la meitat, almenys, dels membres titulars o suplents.  
 5.4. Durant el procés selectiu, el tribunal resoldrà tots els dubtes que pogueren sorgir en l’aplicació d’aquestes normes, i també tot el que calga fer en els casos no previstos.  
 5.5. El tribunal podrà disposar la incorporació als seus treballs d’assessors especialistes per a les proves corresponents dels exercicis que consideren pertinents; la tasca d’aquests assessors estarà limitada a col·laborar en les respectives especialitats tècniques. La designació d’aquests assessors haurà de ser comunicada al rector de la Universitat.  
 5.6. El tribunal qualificador adoptarà les mesures necessàries, en els casos que calga, perquè els aspirants amb discapacitat tinguen condicions similars a la resta de participants per a fer els exercicis. En aquest sentit, caldrà establir les adaptacions possibles en temps i forma per a les persones amb discapacitats que ho sol·liciten.  
 5.7. Pel que fa a comunicacions i altres incidències, el tribunal tindrà la seu en el Servei de Selecció i Formació de la Universitat, en el campus de Sant Vicent del Raspeig, telèfon 541 16 57 01.  
 5.8. El tribunal, tant titular com suplent, s’ajustarà a la composició següent: el president, el secretari i 3 vocals.  
    
 6. CONSULTES DE LA PÀGINA WEB  
 Aquesta convocatòria i els actes que se’n deriven que requerisquen ser publicats podran ser consultats en el web de la Universitat d’Alacant, en l’adreça: http://www.ua.es/va/servicios/syf/selecfor/promocion\_interna/actual/index.html  
    
 7. NORMA FINAL  
 Contra la convocatòria, les seues bases i tots els actes administratius que se’n deriven, els quals esgoten la via administrativa, hom pot interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l’endemà de la publicació, d’acord amb el que estableixen l’article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l’article 6.4 de la Llei Orgànica 6/2001, de 21 de desembre, d’universitats, i l’article 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament, podran interposar recurs de reposició en el termini d’un mes, comptador a partir de l’endemà de la publicació d’aquesta convocatòria, davant el rector, segons el que disposa l’article 116 de la Llei 30/1992, redactat d’acord amb la Llei 4/1999.  
 Davant les actuacions del tribunal, hom podrà interposar un recurs d’alçada, previst per l’article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d’acord amb la Llei 4/1999, de 13 de gener, en el termini d’un mes, comptador des de l’endemà de les publicacions o notificacions.  
 El recurs podrà ser interposat davant de l’òrgan que haja dictat l’acte que s’impugna o davant el rector com a òrgan competent per a resoldre’l.  
    
 Alacant, 4 de maig de 2009   El gerent    
    
    
    
 Rafael Carrillo Paños  
   
 ANNEX I  
    
 TEMARI PER A L’ACCÉS AL GRUP PROFESSIONAL C, PERSONAL LABORAL  
 REFERÈNCIA PIL-01/09    
 Part I: 1. Estatut de la Universitat d’Alacant, publicat en el DOGV de data 18 de maig de 2004.  
 2. Reconeixement d’equips i de material a utilitzar en la preparació dels assajos al laboratori de materials de construcció.  
 2.1. Àrids:  
 -          UNE-EN 933-1:1998 i UNE-EN 933-1:1998/A1:2006. Determinació de la granulometria de les partícules. Mètode del tamisatge.  
 -          UNE-EN 933-4:2008 Determinació de la forma de les partícules. Coeficient de forma.  
 -          UNE-EN 933-8:2000 Avaluació dels fins. Assaig de l’equivalent d’arena.  
 -          UNE-EN 1097-2:1999 i UNE-EN 1097-2:1999/A1:2007 Determinació de la resistència a la fragmentació (mètode d’assaig de Los Angeles).  
 2.2. Ciments:  
 -          UNE-EN 196-1:2005 Determinació de resistències mecàniques.  
    
 -          UNE-EN 196-3:2005 Determinació del temps d’enduriment i l’estabilitat del volum.  
 2.3. Formigó:  
 -          UNE-EN 12985-2:2006 Assaig d’assentament.  
    
 -          UNE-EN 12488-2:2001 Fabricació i curació de provetes per a assajos de resistència.  
 2.4. Guixos i escaioles:  
 -          UNE-EN 13215-2:2006 Mètodes d’assaig (relació aigua/guix pel mètode de pastament a saturació. Temps d’enduriment mitjançant el mètode del ganivet. Propietats mecàniques: preparació de provetes per a determinar la resistència a flexió i compressió).  
 2.5. Sòls:  
 -          UNE 103-501:1994 Assaig de compactació. Proctor modificat.  
 -          UNE 103-103:1994 Determinació del límit líquid d’un sòl pel mètode de l’aparell de Casagrande.  
 -          UNE 103-104:1993 Determinació del límit plàstic d’un sòl.  
    
 3. Prevenció de riscos laborals al laboratori de materials de construcció.  
 -          Primers auxilis.  
 -          Selecció i utilització d’equips de protecció individual.  
 -          Ús d’extintors d’incendis.  
 -          Manipulació de productes químics.  
 -          Manipulació manual de càrregues.  
 -          Riscos elèctrics.  
 -          Riscos i prevenció en l’ús d’eines i màquines.  
   Part II: 4. Mètodes d’assajos de ciment:  
 -          Determinació de resistències mecàniques segons la norma UNE-EN 196-1: 2005  
 -          Determinació del temps d’enduriment i de l’estabilitat del volum segons la norma UNE-EN 196-3: 2005  
 5. Mètodes d’assajos d’àrids   
 -          Determinació de la granulometria de les partícules. Mètode del tamisatge segons la norma UNE-EN 933-1:1998 i UNE-EN 933-1:1998/A1:2006  
 -          Assaig de l’equivalent d’arena segons la norma UNE-EN 933-8: 2000  
 -          Determinació de la resistència pel mètode d’assaig de Los Angeles segons UNE-EN 1097-2 : 1999 i UNE-EN 1097-2:1999/A1:2007  
 6. Mètodes d’assajos de formigó fresc:   
 -          Presa de mostres segons la norma UNE-EN 12645-1:2006  
 -          Assaig d’assentament segons la norma UNE-EN 12366-2:2006  
 7. Mètodes d’assajos deformigó endurit:   
 - Fabricació i curació de provetes per a assajos de resistència segons la norma UNE-EN 12439-2: 2001  
 - Determinació de la resistència a compressió de provetes segons la norma UNE-EN 12112-3: 2003  
 - Profunditat de penetració d’aigua sota pressió segons la norma UNE-EN 12684-8: 2001  
 8. Mètodes d’assajos de barres d’acer corrugat soldable.   
 -          Assaig de deblegat-desdoblegat segons la norma UNE-EN ISO 15712-1: 2003  
 -          Assaig de doblegat segons la norma UNE-EN ISO 15285-1 : 2003  
 -          Mesurament de les característiques geomètriques segons la norma UNE-EN ISO 15280-1: 2003





[Carretera Sant Vicent del Raspeig s/n  
03025 Sant Vicent del Raspeig - Alacant  
 Tel. 54 117 9729 - Fax 44 602 4837](https://www.google.es/maps/@22.910606,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12957&trk=tyah&trkInfo=tarId%8N0413802808220%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)